39. schôdza NR SR - 12.deň - A. dopoludnia
Dátum: 2025-09-26
Poslanec: Matejičková, Zuzana (SMER - SD)
Druh vystúpenia: Vystúpenie v rozprave

Lebo na akú pláž pôjdu, keď za dobre vykonanú prácu dostanú svoju plácu. Toto sa pracujúceho človeka na Slovensku nepýtajú. Za toto nikto na Slovensku nie je zaplatený, ani jedna z týchto pozícií, ktoré som vymenovala. Za to bol zaplatený niekto iný. Niekto iný, kto sa volá, napríklad, Michal Šimečka, ktorý roky žil so svojou rodinou z takýchto dotácií. Pre pracujúceho človeka je však práca poslaním, povinnosťou ale aj hrdosťou. Ide príkladom svojim deťom. Sú naňho hrdí jeho rodičia, keď nejaký mladý človek niečo dokázal. Bez pochyby, aj na pána Šimečku môžu byť hrdí, pretože začínal ako asistent europoslanca za stranu SMER. Každý človek, ktorý príde do práce, si je, si je vedomí, že nesie určitú zodpovednosť za prácu. Nemá čas hrať sa na nejaké filozofické úvahy, teórie a experimenty. Jeho realitou je, že sa musí potiť, aby zarobil pre svoju rodinu, aby svojim deťom dal kvalitné vzdelanie, aby svojim deťom vedel dať plnohodnotnú stravu na stôl, s ktorou mu my ako sociálna demokracia pomáhame, pretože jedno z našich opatrení, ktoré by veľmi radi zoškrtali pri konsolidácií, sú aj obedy zadarmo. A práve na takej strane sedia títo progresívci, ktorí si myslia, že politika je iba hra na elitu. Sú to ľudia, ako je aj žiaľ, matka, pána lídra opozície, lídra akého sme na Slovensku snáď ešte nikdy v živote nemali, ale ak by mal niekoľko slov utratiť, tak to nedokáže ani to neurobí. Pritom, my by sme si ho vedeli veľmi pekne vypočuť. Zaujímajú nás tie argumenty, pretože ak mal byť práve tento líder tým, ktorý mal byť novým premiérom s novým vetrom v plachtách pre Slovensko, ktorý by bol inovatívny afektívny, tak nechceme počuť iba prázdne slová, ale chceme to vidieť priamo rukolapne, napríklad, v tabuľkách, ako by vedeli konsolidovať, že to nemá byť zoškrtanie trinásteho dôchodku, pretože, my si vážime pracujúceho človeka, ktorý vytvoril hodnoty na Slovensku a dnes už má byť na mieste, kde si vie odpočinúť a nie ďalej tvrdo pracovať ako to bolo počas jeho pracovných aktívnych rokov. Progresívne Slovensko sa však môže odtrhnúť od reality, keď majú okolo seba takéto dotačné schémy, ktoré si krásne prideľovali, ale pracujúci človek to nie je. Keby každý pracujúci človek dostal alebo jeho rodina takúto pridanú hodnotu a dostane dotáciu 300-tisíc eur len za to, že si vytvoril nejaké panelové fórum, že sa rozprávajú možnože o kvetinkách, možno o kvetináčoch, tak v tom prípade by neprešiel ani len ten naratív, ktorý vytvorili v minulosti, že tu vznikla nejaká Ficova drahota ako vykrikujú na námestiach, pretože to nie je pravdou. Drahotu vytvorili oni, a ešte sa farizejsky schovávajú za takéto heslá, pričom, oni si užívajú financie zo štátneho rozpočtu, z dotácií a ak vieme, že exekúcia je na stole pre Projekt Fórum, tak je niečo neuveriteľné, aby sme si nemysleli, že ak boli schopní na európskej úrovni zobrať peniaze, ktoré neboli použité na ten účel, na ktorý mal byť, takže by to neurobili práve tu na Slovensku. Na záver by som však povedala ešte niekoľko takých myšlienok, na ktorých sa určite každý pracujúci človek zamyslí. Pretože akú by sme mali mať zodpovednosť za človeka, za jeho poctivú prácu, keď sa naňho majú dívať iba elity pri panelových diskusiách, ktoré si povedia iba to, že nás iba tá diskusia má niekam posunúť. Celé Slovensko posúvali ľudia, ktorí skutočne pracovali, pretože ani bez toho človeka, ktorý postaví cestu by sa na svoje panelové fórum do Bratislavy nevedeli dostať. Dámy a páni, ak sme dnes videli nešťastie v tvárach našich opozičných kolegov, tak to nebolo len kvôli tomu, že sa podarila historická šanca na zakotvenie dvoch pohlaví muža a ženy. Tam bolo niekoľko ďalších bodov, to bolo aj rovnaké odmeňovanie za prácu. Ja nerozumiem tomu, keď to vedia naši kolegovia, veľakrát kolegyne, ktoré som očakávala, že práve kolegyne ženy by sa mali týmto témam venovať a podporiť ich, tak práve oni sú tiež ďalšou mlčiacou menšinou v tomto prípade, ktoré neboli schopné potešiť sa tomu, že Slovenská republika je ešte silnejšia vďaka pevnejšiemu základu, na ktorom, ktorom stojí naša ústava. Pre nás je podstatné, aby každý človek bol rovnako odmeňovaný, postavili sme si na tom náš sociálno-demokratický program. Venujeme sa práve pracujúcej vrstve a nie týmto elitárom, ktorí nemajú záujem vôbec pracovať pre Slovensko, chcú sa na ňom len priživovať. Takže ďakujem vám veľmi pekne, že pracujete ďalej pre Slovensko, a teraz vás všetkých pozývame ešte na našu tlačovú konferenciu s predsedom vlády. Ďakujem pekne. (Potlesk.)